《读文丞相传》
明代·甘瑾

万里胡天泣楚冠，南云归计路漫漫。
尚图一旅兴王易，不念孤儿立国难。
楼橹海门西日暗，剑歌江介朔风寒。
九原负痛遗编在，朔雪残灯掩泪看。

作者简介：元明间江西临川人，字彦初。官至严州同知。一说为翰林待制。明初临川诗派，瑾与揭轨、张可立、甘复皆善学唐人诗风，时评瑾诗如美女簪花。